*Må ikke forveksles med INS «Sarayu» (P54), et indisk skip av Sukanya-klassen som ble solgt til Sri Lanka.*

**INS «Saryu» (P54)** er hovedskipet i den indiske Saryu-klassen av moderne patruljeskip. Det ble designet og bygget i 2012 av det indiske verftet Goa Shipyard Limited i Goa, og har siden 21. januar 2013 vært i aktiv tjeneste hos den indiske marinen. Skipet tilhører det regionale kommandosenteret Andaman and Nicobar Command (ANC) og har sin hjemmehavn i Port Blair. INS «Saryu» er det største havgående patruljefartøyet i den indiske marinen.

Design og utvikling
-------------------

Det indiske forsvarsdepartementet la inn bestilling på patruljeskip av Saryu-klassen for marinen i desember 2008. Skipene skulle brukes til å patruljere langs den indiske kysten. Goa Shipyard Limited (GSL) ble det første indiske skipsverftet som designet og bygget denne klassen av krigsskip på egen hånd, helt uten utenlandsk hjelp eller partnerskap.

INS «Saryu» er det mest avanserte fartøyet som har blitt utviklet og bygget av GSL når det gjelder design, ytelse og kvalitet. Skipet ble designet av et internt team i GSL til en kostnad av 6,2 milliarder indiske rupi (USD 101 mill. eller NOK 613 mill.). Byggingen av fartøyet tok tre og et halvt år og ble forsinket på grunn av sen levering av girkasser fra den indiske produsenten. Det måtte legges inn en ny bestilling på girkassene fra en annen indisk produsent, og disse ble levert til GSL tidlig i desember 2011. Byggingen av INS «Saryu» var ferdig i november 2012. Året etter ble to andre skip av Saryu-klassen, INS «Sunayna» og INS «Sumedha», fullført og levert til den indiske marinen. Et fjerde søsterskip, INS «Sumitra», er for tiden under bygging og vil sannsynligvis komme i tjeneste i løpet av 2014.

INS «Saryu» ble sjøsatt den 30. mars 2009 med tilstedeværelse av daværende *Chief of Naval Staff* (øverstkommanderende for den indiske marinen), admiral Sureesh Mehta. Skipet ble overlevert til marinen 21. desember 2012 og satt i tjeneste av øverstkommanderende (eng. *Commander-in-Chief*) for Andaman and Nicobar Command (ANC), luftmarskalk P. K. Roy, i byen Vasco da Gama den 21. januar 2013.

Beskrivelse
-----------

Skipet har en rekkevidde på om lag 11 000 km (6 000 nm) og kan operere til havs i to måneder uten etterforsyning av proviant og drivstoff. Besetningen består vanligvis av åtte offiserer og 105 sjømenn. INS «Saryu» har en bestykning bestående av en italienskprodusert OTO Melara 76 mm kanon; to russiskproduserte AK-630 seksløpede 30 mm nærforsvarssystemer (CIWS); og seks chaffkastere for selvbeskyttelse, som alle blir styrt av et elektrooptisk ildledningssystem om bord på skipet. Skipet er også utstyrt med en navigasjonsradar, en radar for tidlig deteksjon og varsling av trusler (eng. *early warning radar*) og et integrert system for elektronisk krigføring. INS «Saryu» bringer med seg to hurtiggående, motordrevne båter med fast skrog og tykke oppblåsbare slanger langs relingen, såkalte RIB, i tillegg til et mulitrolle-helikopter av typen HAL Dhruv eller HAL Chetak.

Fremdrift og kraftproduksjon er elektronisk styrt av et fjernstyringssystem, og strømstyringssystemet fungerer automatisk. Et fullt integrert LAN- og videoovervåkningssystem benyttes for å sikre optimal drift av skipets systemer og for å øke effektiviteten hos besetningen. To SEMT-Pielstick-dieselmotorer, hver på 7 790 kW (10 447 hk) og de største av sitt slag i den indiske marinen, sørger for fremdriften og gir skipet en toppfart på over 25 knop (46 km/t).

INS «Saryu» under en øvelse Foto: Indian Navy

Oppdrag
-------

Byen Port Blair i Andamanene og Nikobarene er hovedkvarteret til Andaman and Nicobar Command (ANC) og også hjemmehavn for INS «Saryu». Skipets første kommanderende offiser er kommandørkaptein Amanpreet Singh, som kommanderer et skip for andre gang i sin karriere. Skipet styrker ANCs maritime kapasitet til å utføre overvåkning og patruljering til havs betraktelig, og blir brukt til å patruljere og drive ordenstjeneste i Indias eksklusive økonomiske sone i tillegg til å sikre landets maritime kommunikasjonslinjer. INS «Saryu» spiller dessuten en viktig rolle i å bekjempe piratvirksomhet og understøtte flåteoperasjoner, som for eksempel overvåkning og sikring av offshore installasjoner og eskortering av handelsfartøy og høyverdi transporter.

I mars 2014 ble INS «Saryu» først sendt til det sørlige Andamanhavet og senere til Bengalbukta, etter anmodning fra malaysiske myndigheter, for å delta i letingen etter det savnede passasjerflyet Malaysia Airlines Flight 370.

Referanser
----------

1. ↑  «Offshore Patrol Vessel - Sukanya Class» **(engelsk)**. Indian Navy. Arkivert fra originalen 6. januar 2014. Besøkt 13. februar 2014.  «Arkivert kopi». Archived from the original on 6. januar 2014. Besøkt 27. mars 2014. CS1-vedlikehold: Uheldig URL (link)
2. 1 2  «INS Saryu to be commissioned on Monday». *Deccan Herald* **(engelsk)**. 19. januar 2013. Besøkt 20. januar 2013.
3. 1 2  «INS Saryu Class Stealth OPVs». *Naval Projects* **(engelsk)**. Arkivert fra originalen 23. januar 2013. Besøkt 20. januar 2013.  «Arkivert kopi». Arkivert fra originalen 23. januar 2013. Besøkt 27. mars 2014.
4. 1 2 3  «Navy receives warship INS Saryu from GSL». *Zee News* **(engelsk)**. 21. desember 2012. Besøkt 20. januar 2013.
5. 1 2 3 4 5  «Navy receives warship INS Saryu from GSL». *Business Standard* **(engelsk)**. 19. januar 2013. Besøkt 20. januar 2013.
6. ↑  «Delay in Modernisation Program». *Press Information Bureau* **(engelsk)**. Besøkt 20. januar 2013.
7. 1 2 3 4 5  «Indian Navy to commission indigenously built NOPV INS Saryu». *The Times of India* **(engelsk)**. 19. januar 2013. Arkivert fra originalen 18. januar 2014. Besøkt 20. januar 2013.
8. 1 2  «India about to commission OPV INS Saryu» **(engelsk)**. Naval Today. Besøkt 20. januar 2013.
9. 1 2  «INS Saryu ready for commissioning». *Navhind Times* **(engelsk)**. 19. januar 2013. Arkivert fra originalen 24. februar 2014. Besøkt 20. januar 2013.  «Arkivert kopi». Arkivert fra originalen 24. februar 2014. Besøkt 27. mars 2014.
10. ↑  «Indian Navy gets its biggest offshore patrol vessel» **(engelsk)**. Business Standard. 2. september 2013. Besøkt 27. mars 2014.
11. ↑  PTI 30 Mar 2009, 06.40 pm IST (30. mars 2009). «Indian Navy launches patrol vessel». *The Times of India* **(engelsk)**. Arkivert fra originalen 16. juli 2012. Besøkt 12. januar 2013. CS1-vedlikehold: Flere navn: forfatterliste (link)
12. ↑  «GSL delivers Indian Navy's largest patrol vessel Y-1194 (INS Saryu)» **(engelsk)**. Goa Shipyard Limited. 21. desember 2012. Arkivert fra originalen 4. mars 2016.
13. ↑  «Navy receives warship INS Saryu from GSL» **(engelsk)**. Zeenews.india.com. 21. desember 2012. Besøkt 12. januar 2013.
14. ↑  «INS Saryu commissioned near Andaman and Nicobar islands». *The Economic Times* **(engelsk)**. Besøkt 21. januar 2013.
15. 1 2  «INS SARYU Joins Indian Navy Fleet». *Naval Today* **(engelsk)**. 22. januar 2013. Besøkt 16. juli 2013.
16. ↑  «INS Saryu - First Naval Offshore Patrol Vessel (NOPV) Commissioned at Goa» **(engelsk)**. Indian Navy. Arkivert fra originalen 23. september 2013. Besøkt 15. juli 2013.  «Arkivert kopi». Archived from the original on 23. september 2013. Besøkt 27. mars 2014. CS1-vedlikehold: Uheldig URL (link)
17. ↑  «Lost Malaysian Aircraft - Indian Navy Joins search operations» **(engelsk)**. Indias marine. Besøkt 27. mars 2014. [*død lenke*]
18. ↑  «India joins global search to locate missing Malaysia Airlines plane» **(engelsk)**. The Indian Express. 13. mars 2014. Besøkt 27. mars 2014.

Eksterne lenker
---------------

* (en) INS Saryu (P54) – kategori av bilder, video eller lyd på Commons Rediger på Wikidata
* Saryu Class Naval Offshore Patrol Vessels (NOPV), India − homelandsecurity-technology.com (en)
* Bilder fra sjøsettingen av INS «Saryu» (P54) − daijiworld.com (en)